GiliGold/VAD_KnessetCorpus huggingface dataset:
שרית שפיגלשטיין: הפתרון היצירתי הזה הוא ממש בחיתולים כרגע.
אלכס מילר: בסדר, הבנו שאתם צריכים עוד קצת זמן.
אלכס מילר: זה הבנתי.
אלכס מילר: עם מה אני יכול להתקדם?
אלכס מילר: קריאת הצעת חוק על כל אותם הסעיפים, זה לוקח זמן.
אלכס מילר: מה שאני יכול לסיים היום, אני מסיים היום.
אלכס מילר: יש לכם פה גם הסעיפים שצריך לתקן אותם.
אלכס מילר: בואו נתקדם, רבותיי.
אלכס מילר: גבירתי היועצת המשפטית, בואי נתחיל בקריאה.
אלכס מילר: על כל הסעיפים שאין הסכמה, אנחנו נדלג עליהם לישיבה הבאה.
מירב ישראלי: בחוק הספורט, בסעיף 10.
מירב ישראלי: בסעיף קטן (א) אחרי שיפוט פנימי יבוא: ובכלל זה מוסדות השיפוט הפנימיים וסדרי הדין שלפיהם ידונו, בכפוף לסעיף 11, ובמקום שכר יבוא: וכן בדבר שכר.
מירב ישראלי: בסעיף קטן (ב), בסופו יבוא: וכן יקבעו בהם כללי אתיקה מקצועית לשופטים ולמאמנים, למדריכי ספורט ולספורטאים, בהתאמה לענפי הספורט וכן לנושאי משרה כהגדרתם בחוק החברות, בהתאחדות או באיגוד, לפי העניין.
מירב ישראלי: כאן רציתי לשאול, הדס, פה מדובר בעצם בהצעת החוק הממשלתית המקורית היתה הפרדה בין נושאי האתיקה לנושאים של עבר פלילי.
מירב ישראלי: הפנו את תשומת ליבי לזה שבתיקון שאתם מבקשים לערוך, בעצם עשיתם קצת ערבוב בין הדברים והכנסתם בעצם בנוסף לעבר הפלילי לגבי הטריבונל שיבדוק את זה, החיצוני, גם נושאים של טוהר מידות והיעדר ניגוד עניינים.
מירב ישראלי: השאלה, איך זה משליך על הסעיף הזה?
הדס פרבר: זה לא משליך.
מירב ישראלי: השאלה אם רציתם להבחין שהטריבונל הזה רק ידון בעבירות פליליות, או שחשבתם שיהיו לו הסתבכויות נרחבות יותר?
הדס פרבר: חשבנו שיהיו לו סמכויות מיוחדות.
מירב ישראלי: אם ככה, זה פותח גם את הסעיף הזה.
הדס פרבר: לא, לא, לא, אני לא חושבת.
קריאה: גם אין הסכמה על זה.
הדס פרבר: אין היום הסכמה ממילא.
אלכס מילר: אוקיי, אין הסכמה, ממשיכים הלאה.
מירב ישראלי: אז אתיקה מקצועית כן כולל ניגוד עניינים או לא כולל ניגוד עניינים?
הדס פרבר: אתיקה מקצועית זה כולל בדרך כלל סעיפים שנוגעים לניגוד עניינים.
הדס פרבר: ככה זה בכל קוד אתי.
מירב ישראלי: אם את הולכת להכניס את ניגוד העניינים למקום אחר מהתקנונים, אז צריך לעשות גם פה תיקון.
הדס פרבר: בואי נשאיר את זה ככה, כי כרגע סעיף 3 לא מוסכם.
הדס פרבר: אני מציעה שאנחנו כן נצביע על סעיף 2.
הדס פרבר: אין מחלוקת לגביו.
גיל עטר: גיל עטר, יועץ משפטי של הוועד האולימפי.
גיל עטר: לגבי סעיף 1, 2 של החוק, זה מדבר על קביעת תקנונים.
גיל עטר: כל איגוד יקבע לו את הכללים הרלוונטיים אליו.
גיל עטר: עם זה אין בעיה.
גיל עטר: התיקון שדובר עליו אתמול בחצות בלילה, אין בעיה איתו לדעתי.
מירב ישראלי: בסדר, אז אפשר לאשר.
אלכס מילר: משרד המשפטים.
קריאה: אין לנו שום השגות על סעיפים קטנים 1 ו-2.
אלכס מילר: חבר הכנסת חנין, בבקשה.
דב חנין: לפני שאני אנמק את הצעת התוספת שלי, אני רוצה לברך קודם כל על הצעת החוק הזו.
דב חנין: אני חושב שהיא חשובה, ואדוני היושב ראש, אני חושב שאתה נוהג נכון שאתה, למרות כל הקשיים מנסה להתקדם איתה במה שניתן להתקדם.
דב חנין: המטרה של החוק הזה היא, אני מצטט פה את דברי ההסבר: "כדי להבטיח את התנהלותם התקינה, האתית והשוויונית של גופי הספורט, מכיוון שמדובר בגופים בעלי מונופול על הפעילות בענפי הספורט השונים, אשר לפעילותם נלווה אופן ציבורי, פיתוח ענף הספורט בישראל, ריכוזו וניהולו, ושחלקם אף מקבלים סכומים ניכרים מכספי ציבור.
דב חנין: יש צורך להבטיח את עמידתם בדרישות המנהל התקין, השקיפות והשמירה על טוהר מידות".
דב חנין: אלה הם דברים נכונים.
דב חנין: אני מברך על המטרה הזו, והצעת התוספת שלי הולכת בכיוון הזה.
דב חנין: סעיף 10, שאנחנו עוסקים בתיקונו, סעיף 10 בחוק העיקרי, הוא הסעיף שעוסק בקביעת נורמה בחוק לגבי מה צריך להיכלל בתקנונים של גופי הספורט השונים.
דב חנין: אני מציע אדוני היושב ראש, ואני מציע גבירתי השרה, לנצל את ההזדמנות ולקבוע פה גם את ההוראה שמבטיחה ומעגנת ברמה העקרונית בסיסית, בלי פירוט, מעמד לארגוני האוהדים.
דב חנין: אני חושב שארגוני אוהדים הם חלק מהדבר הכי חשוב שקורה בספורט.
דב חנין: אני מאוד מאוד הייתי רוצה, אמרתי את זה גם בדיון שהיה במליאת הכנסת, וגבירתי השרה זוכרת.
דב חנין: אני מאוד הייתי רוצה להתקדם לנורמות שיש למשל בגרמניה בתחום של מעמד וזכויות ארגוני אוהדים בתחום של ספורט המוני וציבורי.
דב חנין: אנחנו לא נגיע לשם.
דב חנין: זו עוד תהיה דרך ארוכה, אבל בדרך הזאת צריכים לפחות להתחיל ללכת.
דב חנין: אני מציע להסתפק בשלב הזה בקביעה העקרונית שאומרת, וזה יהיה בסעיף 10(ד) לסעיף 10, שיאמר בו: בתקנונים כאמור ייקבעו הוראות בעניין מעמד ארגוני האוהדים וזכויותיהם להשתתף בקבלת ההחלטות המתקבלות באגודות הספורט.
דב חנין: אני חושב שהקביעה הזו היא קביעה שנמצאת ברמת העיקרון.
דב חנין: היא לא יותר מדי פרטנית, אבל היא קובעת נורמה עקרונית שצריך לקבוע אותה כדי להתחיל להתקדם בתחום הזה למקום יותר ראוי ויותר נכון.
דב חנין: בסופו של דבר, הספורט הוא קודם כל עבור האוהדים, בשביל האוהדים.
דב חנין: לתת לאוהדים מעמד, לתת לאוהדים אפשרות להישמע.
דב חנין: זה דבר נכון, זה דבר ראוי, זה דבר מתקדם.
דב חנין: אני חושב שההצעה שאני מציע היא מאוד מאוד מידתית, היא מאוד מתונה, היא לא קובעת איזה מידה של החלטה, איזה מידה של השפעה תהיה לארגוני האוהדים, אבל היא קובעת כן את העיקרון שארגוני האוהדים הם חלק מהזירה הזו של הספורט, והם צריכים להיות חלק מהקביעה של איך מתקבלות החלטות ואיזה החלטות מתקבלות, במידה כזו או אחרת.
דב חנין: אני חושב שקביעת הנורמה הכללית הזאת, יכולה להיות התקדמות מאוד מאוד חשובה בכיוון הנכון, כיוון שאנחנו צריכים להתקדם אליו, ואני מבין שהחוק לא יושלם היום, אז יש לכל משרדי הממשלה גם הזדמנות לבחון את הדברים לעומקם, ואני חושב שכשתבחנו את הדברים לעומקם, אתם תגיעו למסקנה שזו הוצאה מאוד מידתית, מתונה, שניתן בהחלט לאמץ אותה.
אלכס מילר: כן, יש לנו התייחסות של משרד הספורט.
והספורט לבנת: אנחנו כרגע עושים עבודה על ארגוני האוהדים, כולל בדיקה של מה שנעשה בחוץ לארץ.
והספורט לבנת: אני לא מציעה להכניס את זה בחוק.
והספורט לבנת: ארגוני האוהדים, אני מסכימה שזה גורם חשוב ודורש התייחסות, רק לדעתנו היא לא צריכה לבוא בחוק בצורה הזו שאתה מציע, אם כי כפי שאמרתי, אנחנו עובדים על זה כרגע ושוקלים איך באמת אנחנו צריכים להתייחס, באיזה צורה, לנושא של ארגוני האוהדים, כאמור נושא חשוב.
מירב ישראלי: סעיף 2, לפי הנוסח שמונח לפניי, יש לנו תיקונים.
מירב ישראלי: הוא כולו חדש למעשה.
מירב ישראלי: סעיף 2, זה הסעיף שעליו יש את כל הדיונים בעצם.
אלכס מילר: אוקיי, אז סעיף 2 מדלגים.
אלכס מילר: סעיף 3.
מירב ישראלי: סעיף 3, תיקון סעיף 11.
מירב ישראלי: בסעיף 11 לחוק העיקרי, האמור בו יסומן (א) ובו: במקום בסייפא החל במילה "בתקנון" יבוא "בתקנון לפי סעיף 10 ובהתאם להוראות שניתנו בתקנון לפי אותו סעיף".
מירב ישראלי: בזה אין תיקונים.
מירב ישראלי: ב-3.2, המילים "אשר לדעת מי שהשר הסמיכו לכך".
והספורט לבנת: זאת הבעיה, זה קשור להחלטה.
מירב ישראלי: זה קשור להחלטה.
מירב ישראלי: ב-2 יש תיקונים.
אלכס מילר: 3.2 מדלגים.
אלכס מילר: הלאה.
מירב ישראלי: 3.2 מדלגים.
אלכס מילר: 4.
מירב ישראלי: 4 זה תחילה.
והספורט לבנת: רק שנייה.
והספורט לבנת: סעיף קטן 2(ה) נמחק.
הדס פרבר: מירב, בסעיף 3.2, התוספת של סעיף קטן (ג) לא שנויה במחלוקת, שזו הכלת הוראות חוק בתי הדין המנהליים.
מירב ישראלי: אז זה הכחול.
מירב ישראלי: הנוסח של הכחול.
והספורט לבנת: נכון, וגם ד'.
הדס פרבר: ה' יורד.
מירב ישראלי: ה' יורד, כן, הבנתי.
מירב ישראלי: ד' יהיה קשור להסבר הכללי.
גיל עטר: לגבי סעיף קטן ד', שמדובר על מי יעמוד בראש המוטב, אני אתן דוגמא ונבין למה כוונתי.
גיל עטר: בראש מוסד השיפוט העליון של הוועד האולימפי בישראל עומד עורך דין אורי סלונים.
גיל עטר: לפי ההצעה, ככל שהיא חלה על הוועד האולימפי לדוגמא, לכאורה הוא לא יוכל לשמש יותר כנשיא בית הדין שלנו.
גיל עטר: אני חושב שיהיה נכון, זו הצעתנו בכל אופן, שמי שיעמוד בראש מוטב של בית דין שכזה, יהיה מי שיכול להיבחר לשופט מחוזי לפי הסכמות בחוק יסוד השפיטה, מאחר ובעצם אנחנו נוכל לקבל שופטים שהם שופטים, אולי אפילו צעירים, כאלה שהם לא בעלי ניסיון.
גיל עטר: מצד שני, עורכי דין עם ותק וניסיון רב שהם לא יתמנו לשופטים בעוונותיהם, לא יוכלו לכהן כשופטים עליונים באותם מוסדות, ואני חושב שאין סיבה להפלות אותם לעומת מוסדות שיפוט אחרים בנושא הזה.
מירב ישראלי: הם מציעים מי שכשיר לכהן.
גיל עטר: מי שכשיר, כן, לפי סעיף 4 לחוק בתי המשפט.
גיל עטר: אני נתתי את זה כדוגמא, כדי להבין עד כמה זה יכול להביא למצבים שבהם ימנו אולי שופטים לא בעלי ניסיון.
אלכס מילר: עדיין הסעיף הזה בדיונים.
והספורט לבנת: לא, הוא לא בדיונים.
והספורט לבנת: סעיף 2, סעיף קטן ד' לא בדיונים.
והספורט לבנת: סעיף שמקובל עלינו ועל משרד המשפטים.
והספורט לבנת: הוא לא בדיונים.
אלכס מילר: כך או אחרת, אנחנו צריכים להצביע על כל הסעיף הזה ולא לפי הפרקים.
אלכס מילר: עמדתכם, שהוא נשאר.
והספורט לבנת: נשאר.
והספורט לבנת: רגע, סעיף ו'?
והספורט לבנת: סעיף קטן ו'?
מירב ישראלי: סעיף קטן ו', אני אגיד מה יש בו.
הדס פרבר: זה ירד ו-ו' הופך להיות ה'.
והספורט לבנת: רגע, ו' נמחק גם כן?
מירב ישראלי: לפי ההצעה שלכם.
הדס פרבר: זה מוסכם.
קריאה: ו'-אין בעיה.
והספורט לבנת: ו' הופך ל-ה'.
והספורט לבנת: אוקיי, אוקיי.
אלכס מילר: אז על הסעיף הזה ועל סעיף ד' אפשר להצביע.
אלכס מילר: טוב רבותיי, אני מעלה את סעיף 1 להצבעה.
אלכס מילר: הצבעה בעד סעיף 1 – רוב נגד – אין נמנעים – אין הסעיף נתקבל פה אחד.
אלכס מילר: אני מעלה את בקשת חבר הכנסת חנין להצבעה.
אלכס מילר: הצבעה בעד בקשת חבר הכנסת חנין - 1 נגד – 1 נמנעים – אין הבקשה לתוספת לא נתקבלה.
אלכס מילר: אני לא רואה שמישהו מצביע איתו, אז אני מצביע נגד הבקשה.
אלכס מילר: הבקשה לתוספת לא התקבלה.
אלכס מילר: אני מאשר את זה כהסתייגות.
אלכס מילר: כמובן שאני מצביע נגד ההסתייגות, וזה יעלה למליאה לשיקול של כלל חברי הכנסת.
אלכס מילר: טוב, מה שנשאר לנו זה סעיף 2, סעיף 3 על כל מרכיביו וסעיף 4-תחילה.
אלכס מילר: רבותיי, אנא תודיעו לי.
אלכס מילר: אני בינתיים נותן לכם שבועיים, כך שאנחנו גם נוכל להעלות את זה למליאה, ובעוד שבועיים אני מבקש שיהיה יישור קו של כל הסעיפים.
אלכס מילר: רבותיי, תודה רבה, הישיבה נעולה.
אלכס מילר: טוב, אפשר להתחיל במצגת.
אביבה מישאל: שלום, אני מנכ"לית עמותת החינוך של התאחדות התעשיינים.
אביבה מישאל: משרד התעשייה, המסחר והתעסוקה פנו אלינו כדי, שנפתח תוכנית בנושא כחול לבן.
אביבה מישאל: אנחנו עובדים בשיתוף פעולה מלא עם משרד החינוך, עם כל אנשי המשרד, ומיישמים ומפעילים את התכנית יחד עם אנשי משרד החינוך, שזה המינהל למדע וטכנולוגיה באופן מיוחד.
אביבה מישאל: השנה חשפנו מאה עשרים אלף תלמידים בשלושת אלפים שלוש מאות כיתות, לתכנית מיוחדת בנושא כחול לבן.
אביבה מישאל: אמנם אצלנו כחול לבן ב'תעשידע' זה בכל המישורים.
אביבה מישאל: זה לא רק בסדנא הספציפית הזאת, כי אנחנו מביאים את התעשייה הישראלית לכל מערכת החינוך.
אביבה מישאל: למורים, למנהלים ולתלמידים באופן גורף, אבל השנה התמקדנו באופן מיוחד בנושא כחול לבן.
אביבה מישאל: עסקנו עם התלמידים בנושא חינוך להעדפת תוצרת הארץ.
אביבה מישאל: ללמד אותם להכיר ולזהות מוצרים ישראלים, כדי שהם יושיטו את היד עם ההורים שלהם בחנות, בסופר.
אביבה מישאל: שהם יסתכלו, הם ילמדו להסתכל איפה המוצר הזה יוצר.
אביבה מישאל: אנחנו מדברים איתם על שיפור התדמית של מוצרים ישראליים.
אביבה מישאל: אם בעבר חשבו שתוצרת חוץ זה המוצר הטוב יותר אנחנו מחנכים אותם שזה לא בדיוק כך.
אביבה מישאל: מחנכים אותם לגאווה לאומית ולהבנת חשיבות קנית מוצרים ישראליים כדי למנוע אבטלה.
אביבה מישאל: גייסנו והכשרנו בין שמונים למאה מדריכים שהגיעו לכל בתי הספר שהזכרתי קודם.
אביבה מישאל: שדרגנו ופיתחנו תוכנית ייחודית, אטרקטיבית וחוויתית לתלמידים בנושא כחול לבן.
אביבה מישאל: עסקנו בכל ריכוז ותאום ושיווק בבתי הספר.
אביבה מישאל: פתחנו אתר מיוחד לנושא, שהתלמידים הכניסו את העבודות שלהם לאתר, כשההורים שלהם ובני המשפחות שלהם דרגו את העבודות שלהם.
אביבה מישאל: ביצענו ימי שיא בבתי הספר והפקנו אירוע.
אביבה מישאל: לפני שבוע עשינו אירוע מאוד מאוד גדול שבו השתתפו 3,000 תלמידים עם כל המוצרים והתוצרים שעשו במשך השנה.
אביבה מישאל: זה שנתיים, שאנחנו פועלים בנושא.
אביבה מישאל: בשנה ראשונה 700 סדנאות בבתי הספר.
אביבה מישאל: השנה 1,800 סדנאות.
אביבה מישאל: פעלנו בחמישים קורסים לאורך השנה.
אביבה מישאל: השנה פעלנו במאה קורסים.
אביבה מישאל: אלף כיתות השתתפו בתחרות אינטרנטית.
אביבה מישאל: 400 כיתות עשו ימי שיא.
אביבה מישאל: וכמו שהזכרתי אירוע סיום מאוד מאוד גדול לכל התוצרים.
אביבה מישאל: אתם יכולים לראות כאן את בתי הספר שהיו מהצפון, מהדרום, מהמרכז.
אביבה מישאל: ילדים מצוינים, וילדים חלשים.
אביבה מישאל: מכל המגזרים.
אביבה מישאל: גם ביסודי, גם בחטיבה וגם בתיכון.
אביבה מישאל: כנ"ל קורס יזמות שעשינו בנושא כחול לבן.
אביבה מישאל: וזאת הסדנא.
אביבה מישאל: כמו שאמרתי, נערכה תחרות כחול לבן ולכל התלמידים ניתנה אפשרות להכניס את העבודות שלהם.
אביבה מישאל: בכל יום ומידי שעה, שעה נכנסות עבודות לאינטרנט בנושא כחול לבן.
אביבה מישאל: תוצרים ניתן לראות גם באתר שלנו.
אביבה מישאל: אנחנו העלינו כמה דברים "הישראליים הם היצרנים הכי טובים, אז אל תקנו מאחרים" ועוד.
אביבה מישאל: בימי השיא הבאנו תעשיינים, מנכ"לים של מפעלים, שמדברים על תעשיה ישראלית לבתי הספר.
אביבה מישאל: וחשבנו שלא נישאר רק בבית ספר פה בית ספר שם, אלא שניקח מערך יישובי שלם ונקדיש את כל כולו לנושא כחול לבן.
אביבה מישאל: אבל את זה תרחיב ותדבר נציגת העיר גדרה.
אביבה מישאל: אתם יכולים לראות פה תמונות מההפנינג שעשינו בעיר בנושא כחול לבן.
אביבה מישאל: גם באירוע מאירים את הנגב בבאר שבע שבו השתתפו הורים ותלמידים.
אביבה מישאל: כל המשפחות הגיעו.
אביבה מישאל: אלפי משפחות הגיעו לאירוע הזה.
אביבה מישאל: שוב הכנסנו את נושא כחול לבן.
אביבה מישאל: שילבנו עם סדנאות לילדים ולהורים.
אביבה מישאל: אנחנו מנסים להעלות את המודעות לא רק לתמידים בכיתה, אלא לכל בני המשפחה.
אביבה מישאל: אתם יכולים לראות כאן את מאות התלמידים שהגיעו לאירועים האלו.
אביבה מישאל: בשבוע שעבר, בשלושה עשר בשישי בבנייני האומה, תראו את אלפי התלמידים שהגיעו, שפיתחו מוצרים, שהמציאו סיסמאות, שירים והכל בנושא כחול לבן.
אלכס מילר: נראה טוב.
אביבה מישאל: תודה רבה.
אביבה מישאל: ועכשיו, נשמע את רינה קליר מגדרה.
רינה קליר: שלום לכולם, אני מנהלת את הפרויקטים של המועצה המקומית גדרה.
רינה קליר: גדרה נבחרה כאחד היישובים שיובילו את הפעילות במערך היישובי המורחב.
רינה קליר: יש לנו ניסיון טוב מאוד במערך הבית ספרי.
רינה קליר: 'תעשידע' עם הצלחות גדולות מאוד בחינוך ביישוב, וכל היישוב נרתם לנושא כחול לבן.
רינה קליר: כיוונו את הפעילות שלנו לתקופה שלפני יום העצמאות.
רינה קליר: כמובן עם כל ההקשרים שיש למוצרים כחול לבן בתקופה הזאת.
רינה קליר: חילקנו את הפעילות לשלושה מיני פעילות, כאשר הכוונה היתה לגעת בכל תחומי הנוער והילדים בגדרה.
רינה קליר: הפעילות הראשונה כוונה לתנועות הנוער, שתנועות הנוער חשפו את עצמם בפני הציבור לאחר פעילות שהם עשו בתנועות עצמם, בכל מרכזי הסופרים והקניות שיש בגדרה.
רינה קליר: החתימו את התושבים ואת הציבור לאחר הסבר על מהות רכישת המוצרים של כחול לבן, על אמנה שמחייבת אותם לפעול ביישוב לרכישת דברים תוצרת הארץ.
רינה קליר: יום פעילות שני הוא יום פעילות שנעשה בעקבות פעילות רחבה בגנים.
רינה קליר: היה יום שיא של יום העצמאות בגני הילדים בגדרה.
רינה קליר: ביום זה נחשפו כחמשת אלפים הורים.
רינה קליר: ויום השיא היה יום בשישי בחמישי שריכז בתוכו את כל בתי הספר.
רינה קליר: באותו שבוע כל בתי הספר עבדו ויצרו תוצרים, שאותם הם אחר כך, ביום השיא, הם הוציאו לרחוב בהפנינג.
רינה קליר: נשיא התאחדות התעשיינים ביקר באותו יום והייתה לנו חגיגה גדולה.
רינה קליר: מעבר לכך כתוצאה משביעות הרצון של ראש המועצה שלנו אנחנו בעצם הופכים את הפעילות הזו לפעילות שנתית.
רינה קליר: ואנחנו מקווים לראות את התוצאות בהמשך השנה.
רינה קליר: זה בעצם מכסה את היום.
רינה קליר: עדי מנהלת בית ספר גוונים, תספר על הפעילות הייחודית אצלה.
עדי מינץ: בוקר טוב, אני מנהלת בית ספר גוונים בסתריה.
עדי מינץ: בית ספר של קיבוצים ומושבים.
עדי מינץ: א' עד ח'.
עדי מינץ: כאשר המוטו שאתם רואים כאן לפניכם, הוא מוטו שחקוק גם על קירות בית ספר, שאומר דבר מאוד פשוט.
עדי מינץ: "אהבת מולדתנו נובעת מתוך הכרותינו הפנימית.
עדי מינץ: היא נעלה על שאר המדינות משום שאנו נולדנו בה".
עדי מינץ: וזה מוטו בית ספרי, שאומר שהילדים שלנו הם הכי טובים, כי הם שלנו.
עדי מינץ: המוצרים שלנו הם הכי טובים, כי הם שלנו.
עדי מינץ: בלי גאוות היחידה הזו, אנחנו לא יכולים להגיע לשום מקום.
עדי מינץ: אנחנו באמת רואים בנושא של כחול לבן דגל חינוכי.
עדי מינץ: לא רק ברמת המוצר, אלא בכל מה שמסתתר מאחורי זה, ומבחינתנו, בבית הספר כחול לבן מייצג רשימה שלמה של ערכים.
עדי מינץ: כשאנחנו מדברים על מצוינות, לא רק במובן של הצטיינות, לא רק לקבל מאיות, אלא מצוינות במובן שלתת את הכי טוב שאתה יכול, לתת את המקסימום שיש בך, אם זה על ידי זה שאתה מייצר, אבל אם זה גם על ידי שאתה עוזר לסביבה או תומך בסביבה.
עדי מינץ: בתוך זה, אנחנו עוברים עם הילדים על ערכים כמו: יזמות, חדשנות, תעוזה, הזדמנות שניתנת לא רק לחזקים.
עדי מינץ: כתוצאה מהעבודה וההשקעה, נוצרת תחושה של מחויבות, ואלה ביחד יוצרים את אותה גאוות יחידה.
עדי מינץ: ממנה באה אותה אחריות, שאליה אנחנו מכוונים בסופו של דבר בסיסמא.
עדי מינץ: כשאנחנו אומרים כחול לבן, ואנחנו רוצים שהילדים יקנו כחול לבן, אנחנו רוצים שהם יבינו, שיש להם אחריות כאזרח במדינה הזו, וכל מה שקורה, לכל התהליכים שקרו לפני כן.
עדי מינץ: וכדי שזה יקרה אנחנו מאמינים שילדים צריכים להתנסות להטמיע את התהליכים, להטמיע את הערכים שעומדים מאחורי זה.
עדי מינץ: ואז באמת הסיסמא הופכת, לא למשהו שכתוב על הקיר, אלא למשהו שילד מבין מה עומד מאחוריו, ומבין למה הוא צריך לקנות כחול לבן, ולפעמים גם אם המוצר קצת יותר יקר, מהי המשמעות של זה לחיים שלו.
עדי מינץ: בבית הספר התקיים שבוע מרוכז של סדנאות בכל כיתות בית הספר.
עדי מינץ: בעזרת מדריכי 'תעשידע' שנכנסו לכל הכיתות.
עדי מינץ: כאשר בסדנאות השתתפו גם צוות בית הספר, לא רק התלמידים.
עדי מינץ: במהלך השבוע הזה הילדים נחשפו למשמעויות של כחול לבן, לתוצרים, להשלכות של זה.
עדי מינץ: הרבה מאוד סעורי מוחין, כאשר לאחר השבוע מרוכז המשיכה עשייה בתוך בית הספר, בשיעורי בית הספר על ידי המחנכים והנושא הופעל כמוטו לאורך כל השנה, כאשר צוותי ההוראה לקחו את זה גם לתחומי הדעת האחרים.
עדי מינץ: במקביל גייסנו גם בעזרת אנשי ה'תעשידע', וקיימנו גם קורסים שונים שעסקו גם בנושא של יזמות ופיתוח על מנת שהילדים יבינו גם מה עומד מאחורי המוצר.
עדי מינץ: שכשאני קונה מוצר ישראלי אני בעצם לא רק תורם לסוחר שמכר לי אותו, אלא לענף שלם, לקאדל(?
עדי מינץ: 19:42) שלם של גופים שעומדים מאחורי זה.
עדי מינץ: וכחול לבן זה לא רק לקנות כחול לבן.
עדי מינץ: השאיפה שלנו גם שהתלמידים שלנו לא רק יהיו בכירים בתעשייה הישראלית, בישראלית ולא בחו"ל.
עדי מינץ: זה גם חלק מאוד חשוב מבחינתנו.
עדי מינץ: למשל, פיתוח קורס מוצר ישראלי.
עדי מינץ: קבוצות של ילדים שהתנסו בפיתוח מוצר מתחילתו ועד סופו.
עדי מינץ: המצאות ישראליות שהם בעצם עוברים מדרך היוזמה, הרעיון, איתור צרכים, מודעות לצרכים של הקהילה, ובסופו של דבר מתן פיתרונות.
עדי מינץ: כאשר ילד כזה, אחרי שהוא עבר תהליך של ייצור, כשהוא ניגש לקנות מוצר הוא מבין מה עבר עליו, מה עבר על האנשים, וכמה אנשים תלויים בו עד שהם רוכשים אותו.
עדי מינץ: השנה ייצרנו כמה וכמה רובוטים כחול לבן, כאשר שוב, גם הם הותאמו לצרכים ולתכנים שאפיינו אותנו, למשל חוף הים.
עדי מינץ: במקרה הזה זה רובוט מנקה חופים, שגם זה משהו שמייחד אותנו בארץ.
עדי מינץ: קבוצת תלמידים שלנו ויהלומן זכו בתחרות במקום הראשון, בתחרות שהייתה בבנייני האומה.
עדי מינץ: תכננו פארק תעשייה שכולו על טהרת כחול לבן, כאשר חומרי הפסולת של מפעל אחד, הם חומרי הגלם של מפעל אחר.
עדי מינץ: וכך אנחנו משמרים את התעשייה ומרחיבים את התעשייה בתוכנו.
עדי מינץ: דרך אגב, מיקמו אותו בנגב על מנת למנף גם את ההתיישבות.
עדי מינץ: אנחנו בבית הספר, בנוסף לסדנאות האלו, מקיימים אחת לשנה יריד בית ספרי שבאמצעותו אנחנו מממנים פרויקטים כמו חווה לימודית, כאשר הילדים שלנו החליטו השנה, שביריד בית ספרי הזה כל התוצרים יהיו על טהרת כחול לבן, כלומר הם ייצרו את המוצרים בעזרת ההורים שלהם, המוצרים האלה נמכרו.
עדי מינץ: כאן אתם רואים ירקות מהגינה שלנו.
עדי מינץ: ירקות אורגניים.
עדי מינץ: כאשר כל התוצרים האלה נמכרים, (?21:35) לכסף ובעזרתם נרכשים.
עדי מינץ: והשבוע בנינו חממה.
עדי מינץ: כחול לבן.
עדי מינץ: תוצרת ישראלית.
עדי מינץ: תוצרת ישראל, שהיא בעצם השיא של איזשהו תהליך.
עדי מינץ: כך שאנחנו אומרים כחול לבן לא רק ברמת הצבע, לא רק ברמת הדגל, כאורח.
מנאל אעמר: אני מנהלת בית ספר יסודי אלעין א' נחף, זו התמונה שלנו מתוך הכפר.
מנאל אעמר: בית הספר מונה 687 תלמידים, עשרים וארבע כיתות, וצוות של 49 מורים.
מנאל אעמר: מה שחשוב בהצגת פרי כחול לבן בבית הספר, זאת הפעם הראשונה שאנחנו באמת בחרנו בתוכנית הזאת, וזה התפרס על פני כל השנה, וזה מה שחשוב, והפכה להיות אחת מתוכניות בית הספר, שהם מוטו של בית הספר.
מנאל אעמר: עבדנו בתהליך עמוק עם אוכלוסיית התלמידים והמורים בתוך בית הספר, יש לנו תוכנית עבודה של הפרויקט ממש, ואת פעילות לוח הזמנים, תהליך בקרה, מעקב על התוכנית שלנו, אוכלוסיית היעד, וגם האחראיים.
מנאל אעמר: גם ועדת מערכי שיעור כחול לבן, שתורגם לשפה הערבית.
מנאל אעמר: אחרי כל הסדנאות וההרצאות, הכנו תערוכה של כל מוצרי הסדנאות של בית הספר, בנוסף לסדנאות היצירה, ההרצאות והשתתפות בתחרות האינטרנטית.
מנאל אעמר: מה שחשוב מתוך הרציונל שלנו, של בית הספר, שזה התחבר לחזון בית ספר יסודי, שזה החשיפה להשלכות המוסריות והערכיות הקשורות לחינוך הטכנולוגי.
מנאל אעמר: שייכות התלמידים לסביבה, בפיתוח ערכים כמו שדיברה המנהלת שלפני.
מנאל אעמר: בהתנהגויות, בלהבדיל בין הטוב לבין הרע, בנטילת אחריות אישית וחברתית כתלמידים, כאזרחי העתיד, לנאמנות למדינה והעדפת התוצרים הישראליים.
מנאל אעמר: מטרת הפרויקט שלנו בבית הספר יסודי, שזה חשיפה ויצירת מודעות לחשיבות מוצרי כחול לבן, פיתוח וטיפוח אכפתיות ואזרחות כלפי המדינה, יצירת נורמות התנהגות תומכת במוצרים לאומיים שמגינה על ערכים, הגברת מעורבות ושיתוף ההורים בפעילויות בית הספר.
מנאל אעמר: הפיכת בית הספר לבית ספר פעיל, יוזם, תומך במוצרים כחול לבן, ולאפשר היכרות מעמיקה עם הסביבה הפיזית והאנושית חברתית.
מנאל אעמר: זה דוגמא למערך השיעור שתורגם לשפה הערבית, והעברנו אותו לאוכלוסיית התלמידים, ויצרנו גם סמלים בנושא, התלמידים בתוך הסדנאות, עשינו תחרות בית הספר לסמל הכי מייצג את בית ספר יסודי אלעין.
מנאל אעמר: בפרויקט כחול לבן, בתוך כל העבודות והסדנאות בחרנו בסמל שאני תיכף אציג.
מנאל אעמר: גם השתתפנו את הסדנאות שלנו היה גם ייצור עבודת יד בנושא כחול לבן, זה התוצר, אחת התוצרים, והשתמשנו ממש במוצרים ישראליים והתלמידים התחילו לא רק ברמת הכיתה, כשהולכים לקנות אז הם להבדיל בין המוצר הישראלי לבין המוצר הלא ישראלי,ואיך אנחנו מעדיפים ופונים, וגם מחנכים את התלמידים שלנו איך לקנות את זה.
מנאל אעמר: וגם מה שחשוב זה העברת המסר הזה להורים שלהם, וממש המעגל יגדל והמסר יגיע לכל השותפים.
מנאל אעמר: זה הסמל של בית הספר שזכה בתחרות הילדים שלנו, כחול לבן בתוך העולם, וזה גם מה שייצג את בית ספרינו בתחרות האינטרנטי ב'תעשידע'.
מנאל אעמר: גם זה יהיה דוגמא להרצאות שלנו, שזה מה שחשוב, בכדי להפחית את שיעור האבטלה, בכדי לאפשר כמה עובדים בתוך הכפר שלנו לאפשר להם מקומות עבודה, חייבים לקנות את המוצרים הישראליים, ומתוך שזה נמצא אצלנו.
מנאל אעמר: והבאנו ממש אנשים ממפעל "דלתא" בכדי לתת הרצאות לתלמידים שלנו, שזה קרוב אצלנו.
מנאל אעמר: זה הכפר שלנו, זה ארץ שלנו, ולהפנים את הערך הזה.
מנאל אעמר: גם פה דוגמא להרצאות, גם שיתפנו את מפעל "כתר".
מנאל אעמר: פה אני השתלמתי כמנהלת במסגרת השתלמות 'מנהל מאמץ מנהל' הגברת יעל אביב מנהלת תוכניות חינוכיות בהתאחדות התעשיינים, ושיתפתי אותם בסמל שייצג את בית הספר, הקמנו בבית הספר בסוף השנה תערוכה ופרויקט כחול לבן.
מנאל אעמר: וזה ממש בכניסה לבית הספר, וזה הפך לאורח חיים שלנו.
מנאל אעמר: זה ממש נתן.
מנאל אעמר: שיתפנו את ההורים ואת התלמידים ואת כל באי בית הספר, גם הפרויקט הזה נעשה בשיתוף מדריכה נעמי שרוני לפרויקט של כחול לבן, ומה שחשוב, שבעידן האלקטרוני, אתר בית הספר יכולים לבקר את זה, שם פרסמנו את כל התמונות את כל התהליך של הפרויקט שלנו, ולבסוף מנגנון הערכה ובקרה של בית הספר משתמשים במשוב לתלמידים וגם למורים על הפרויקט ממש.
מנאל אעמר: בבדיקה בסוף השנה בדקנו איך עמדת התלמידים כלפי הפרויקט, והתוצאות היו מאוד מאוד תומכות, שאנחנו ממשיכים לאמץ את הפרויקט הזה בשנה הבאה.
מנאל אעמר: ותודה לכולם, תלמידים, מורים וסגנים, מדריכת 'תעשידע' על יוזמה שהובילה, כולנו לעשייה מוצלחת ואוירה נעימה והגשימה את מטרותיה.
מנאל אעמר: תודה לכם.
אלכס מילר: תודה גברתי, מאוד מרשים.
ספיר אקר: קוראים לי ספיר, וזאת חן, ואנחנו הגענו מבית ספר בצפון המאוד מאוד רחוק.
ספיר אקר: והגענו לכאן כדי להציג לכם את התוצרים שעליהם עבדנו במהלך קורס מטעם 'תעשידע' במעמד זה רצינו לציין שבית הספר,אבל הכי אהבנו את הקורס הזה.
ספיר אקר: כאן אנחנו רוצות להציג בפניכם את התהליך שעברנו הקורס ולאחר מכן את הקמפיין שהכנו.
ספיר אקר: תכנים חדשים שלמדנו בקורס: "במהלך הקורס למדנו אודות מוצרים תוצרת הארץ אשר לא ידענו כי הם פרי המצאתם של ישראליים, ועל החשיבות הרבה שבהעדפתם על פני תוצרת חוץ.
ספיר אקר: הבנו איך לחשוב כמו אנשי פרסום, מהו קהל היעד, איך נכוון את הקמפיין לפלח מסוים מהאוכלוסייה, איך למשוך לקוחות, אילו רעיונות מקוריים אפשר להוסיף ולבדוק עד כמה הרעיונות שלנו רלוונטיים לפי סקר השוק"
חן יצחייק: במהלך הקורס למדנו אודות חשיבות העדפת מוצרים תוצרת הארץ, עברנו סדנא בנושא כחול לבן, בה למדנו אודות מוצרים תוצרת הארץ והחשיבות שבעדיפותם, לאחר מכן למדנו אודות מאפייני השיווק.
חן יצחייק: צפינו במגוון פרסומות וניתחנו אותם לפי קהל יעד וסוג המסר הפרסומי.
חן יצחייק: בהמשך התהליך למדנו את נושא המיתוג והמיצוב והבנו כי כאשר המוצר הוא ממותג האנשים מאמינים כי המוצר איכותי יותר ולכן הם משלמים הרבה יותר.
חן יצחייק: לאחר שלמדנו אודות מוצרים תוצרת הארץ, ותהליך השיווק, התחלקנו לקבוצות והתחלנו לעבוד על הקמפיין להעדפת מוצרים תוצרת הארץ.
ספיר אקר: ראינו את החשיבות של מוצרים כחול לבן, ולמדנו איך עובד עולם השיווק.
ספיר אקר: היום אנו מודעות יותר ומשתדלות לקנות תוצרת הארץ.
ספיר אקר: מאותה סיבה אנחנו מנסות לשווק ולקדם מכירות למוצרים כחול לבן.
חן יצחייק: בקורס אהבנו לבחון פרסומות לנתח אותם, הראו לנו סרטונים של פרסומות והיינו צריכים להגדיר קהל יעד ולהבין מהו המסר הפרסומי שהועבר.
חן יצחייק: פעילות זו העשירה האת הידע שלנו ובנוסף לכך גם נהנינו.
ספיר אקר: באופן אישי, ממש נהניתי בשלב היצירתי של הפעילות, והיה לי כיף להתנסות בחשיבה שיווקית.
ספיר אקר: הקורס העלה בי את הרצון לעסוק בתחום הפרסום והשיווק בעתיד.
חן יצחייק: לפני הקורס לא התעניינתי באופן מיוחד בתחום השיווק והפרסום, בעקבותיו גיליתי שתחום זה מעניין אותי מאוד, ואפילו עלתה בי מחשבה לעסוק בזה בעתיד.
ספיר אקר: ערכנו סקר בקרב בני נוער, וגילינו שהם לא מיחסים חשיבות למקום הייצור של המוצרים, שהם רוכשים, בדגש על מוצרים תוצרת הארץ.
ספיר אקר: עקב כך החלטנו לצאת בקמפיין אינטנסיבי להגברת המודעות לקנית מוצרים תוצרת הארץ בקרב בני נוער בישראל.
ספיר אקר: הקמפיין כלל פרסומת לטלוויזיה, שלט חוצות, פרסומת לעיתון ובאנר לאינטרנט.
ספיר אקר: הרעיון שעליו התבססנו בפרסומת זו תוכנית הריאליטי החדשנית 'היפה והחנון' .
ספיר אקר: "ספיר ישנה את שנת היופי לפני בית הספר.
ספיר אקר: שבע בבוקר, ספיר מתעוררת ליום חדש.
ספיר אקר: איזו משחת שיניים לבחור?
ספיר אקר: תוצרת חו"ל או תוצרת ישראל?
ספיר אקר: ספיר בוחרת בתוצרת חו"ל, נוסף לה גשר לשיניים שקצת התכערו.
ספיר אקר: איזו חולצה לבחור תוצרת חו"ל או תוצרת ישראל?
ספיר אקר: ספיר בוחרת בתוצרת חו"ל והופכת לחנונית.
ספיר אקר: מה נאכל לבוקר?